Udišite zrak, gospođo Donnelly!
Gutam prašinu.
Vjetar vam je u kosi!
Vraćaj vražji krov, Sonny!
Neću slušati vašu negativnost.
Madam, ovo je Route 66 i tu nam se sigurno neće dogoditi kiks!
San Diego, Kalifornija
Zdravo, ja sam Chet i veseli me što ću parkirati vaš auto.
Ne toliko koliko nas veseli što vas to veseli, prijatelju.
Samo mi reci, samo mi reci da me unutra čekaju šalica čaja i keks.
Sjajno zvuči to vaše narječje. Jeste li iz Australije?
Zvuk sudbine, madam.
Zove nas sirenskom pjesmom. I moramo otići do nje!
Jer ovo je naš trenutak.
Ako ne sada, kada? I ako ne mi, tko?
Kasnije?
Netko drugi?
Ruka mi je napudrana, pa se rukujem čvrsto i suho.
Moja odjeća precizno izmiruje prohtjeve ležernosti i opuštene formalnosti.
Sonny, Sonny. Pusti mene da pričam.
U redu? -Okej.
Gospodine Burley.
Iako sam svjestan toga da
konvencija nalaže da pričekam na vašu procjenu našeg prijedloga,
molim vas da moju upadicu shvatite manje kao nepristojnost, a više kao dokaz
našeg istinskog oduševljenja zbog prilike da upoznamo vas
i vašu vrsnu tvrtku.
I dopustite da kažem ovdje i sada...
U redu, dosta je, dosta je.
Dogovorili smo se da će govoriti moja kolegica, i to s pravom.
Jer iako joj je jezik možda sočan, odlikuju ga velika jezgrovitost i britkost.
Baš me briga za sve to.
Ne, slušaj i uči, sinko.
Čaj je biljka koja je bila podvrgnuta sušenju.
Zato, da bi joj se vratio život, potrebno ju je odvariti
u kipućoj vodi.
Kažem, u kipućoj vodi.
Gdjegod da dođem u ovoj zemlji
tutnu mi šalicu mlake bezvezarije,
znaš, s vrećicom čaja pokraj nje,
što znači da se moram baktati s apsurdnom rabotom njezina umakanja
u tu mlačnu mokraću
i čekati da dođe do najmanje promjene boje vode.
A u mojim godinama nemam vremena za to.
O tome vam ja govorim.
Dajte joj kipuće vode.
Dakle, gospođo Donnelly. Recite mi više o svojoj ustanovi.
Radimo punim pogonom već gotovo osam mjeseci.
Ali druga faza razvoja manje-više je dovršena.
Poput života i kornjače. Nije da se baš brzo kreće.
Gospođa Evelyn Greenslade. -Ovdje.
Ali može se napredovati samo kada se izlaže riziku.
Gospodin Douglas Ainslie. -Ovdje.
Imamo goste koji dođu i odu.
Gospođa Muriel Donnelly. -Ovdje.
Ali od samog početka imamo čvrstu jezgru stalnih gostiju.
Gospođa Madge Hardcastle. -Ovdje.
G. Norman Cousins i gđica Carol Parr. -Oboje ovdje.
Imamo mjesečne preglede u mjesnom domu zdravlja,
a Sonny svakog jutra obavi prozivku.
To je krajnje vrijedna mjera opreza, za provjeru da nitko nije umro preko noći.
Većina naših gostiju ne samo da živi u Indiji, nego sada tamo i radi.
Baš su krasni. -Zato i stoje po deset tisuća rupija.
Svakog dana? Moramo ovako svakog dana?
Postupak, madam. Moramo poštovati postupak.
Pa dobro. Oboje znamo da za vrsnu, nepatvorenu pašminu treba
godišnja striža vune s barem tri koze Changra,
pa vi i svi ostali na ovoj tržnici miješate pređu da joj poboljšate gustoću.
Dolazim na vašu tezgu zato što Bharat u svoje šalove miješa vunu,
a Mohan, pak, zečje krzno,
dok vi barem koristite svilu razmjerno dobre kakvoće.
Dat ću vam pet tisuća za četiri.
Dogovoreno. -Hvala.
Vidimo se sutra, Hari.
Sutra, gospođice Evelyn. I hvala vam na poštovanju.
Dvoje gostiju našlo si je posla u mjesnom klubu iseljenika.
Koji su, recimo to tako, pomalo izdale vlastite uzdanice.
Normane.
Znam da je članstvo u padu, vremena su oskudice, ali,
zar baš moraš razvodnjavati vino?
Što? Osobno sam ga odčepio.
Prozreli su nas.
Pokušajmo s crnim.
A drugi rade poslove koje nisu ni slutili da bi mogli.
Jedna je kraljica bila tako bliska sa svojim slonom
da je slon nakon što je preminula tri dana stajao uz njezinu grobnicu,
a onda izdahnuo od tuge.
Svi bismo trebali upoznati takvu ljubav, makar ne nužno od slona.
A katkad imaju pravo, jer ne mogu.
Kada je ovo sagrađeno? -Kako, molim?
O kojem je razdoblju riječ? -O kojem...
Razdoblju? Ah... da.
Sedamnaesto... Sedamnaesto stoljeće.
Sigurno? -Bez imalo sumnje.
Ček, ček, ček. Možda je osamnaesto.
Molim da opazite krasno isklesane...
A sad, molim da opazite ove krasno isklesane stupove...
Koji su prekriveni tipičnim radžastanskim...
Prekrivene tipičnim radžastanskim reljefima.
Tipičnim reljefima koji...
I tu, tu, tu se vidi...
Čujte, mogla bih pričati i pričati,
ali u konačnici se sve svodi na to da je ovaj ovdje dobio ideju.
I znam, znam. Ali to funkcionira.
Dokaz našeg uspjeha jest u tome da smo njegove žrtve.
Hotel Marigold je prepun.
Nitko se ne odjavljuje iz njega. Sve do one konačne odjave.
Zato se moramo proširiti.
Razmatramo jednu mjesnu zgradu. -Hotel Supreme Quality.
Vi uložite novac, mi je kupimo.
I postanemo najdalja ispostava franšize Evergreen.
Što vodi prema lancu hotela protegnutih diljem Indije i šire,
za one poput
ove divne dame
čije je lice zemljovid svijeta,
a čiji um, makar onemoćao, još u sebi nosi mnoge tajne svemira.
Koja je imala priliku reći, kad se od kuće doselila u hotel Best Exotic Marigold,
kao što će i drugi reći:
"Zašto umrijeti ovdje?"
"Kad mogu umrijeti tamo?"
Ako biste mi dopustili.
Evergreen ima drugačiji koncept.
Mi vjerujemo da...
Pa, da lišće ne mora pasti.
Da su te godine, te... zrele godine,
prilika za putovanje, za daljnje obrazovanje,
za različite vrste zaposlenja.
Eto, riječju, prilika za život.
I za prenošenje vrijednosti tog života drugima.
Pretpostavljam da se slažete sa mnom, gospođo Donnelly.
Ovdje sam, zar ne?
Razgovarate li s drugim tvrtkama o ovome?
Vama smo se obratili prvima.
Imamo mi i konkurenciju. -Ne u našim očima.
A jesi li im rekao za prozivku? -Žličicom su sve pojeli.
Sonny, ovo je golema stvar. Kada će napisati ček?
Prepreke, Sunaina.
Prije nego što upotpunimo trijumf, moramo preskočiti još jednu prepreku.
U nekom skorašnjem trenutku gospodin Burley
obećao je poslati procjenitelja u hotel.
U tajnosti. "Svog čovjeka", kaže, da nas provjeri.
Bit ćemo spremni. Mogu li ti sada ispričati što se planira za vjenčanje?
Proslava zaruka je u četvrtak, a imamo plesnu probu
u klubu Viceroy u 4 sata. A o njoj ti imam jednu uzbudljivu vijest.
Da ti samo stavim jednu riječ u svijest, Sunaina.
Bježanje. Pobjeći ćemo.
Okej. Zar ne vidiš kako bi romantično to...
Makni se sada. Ovo je važno.
Halo! Tko je to tamo, ljubavi?
Sonny moj. Kako je u Americi?
Kushal?
Nisam znao da si u Jaipuru. -Vratio sam se, beba.
I kako se samo tvoja djevojka proljepšala dok me nije bilo?
Ne djevojka. Ne, to bi bila moja zaručnica.
Ovo je velika vijest. Kush i moj brat koreografirat će naš ples.
Zoveš ga Kush? -Okej, pogledaj ovo.
Došao si samo na svadbu, Kushal?
A onda opet odlaziš?
Smjesta, odmah nakon svadbe, na jako dugo vrijeme?
Imam poslovni pothvat u gradu. Ako krene, ostat ću ovdje neko vrijeme.
Nije li sjajno?
Gospođo Donnelly. Oh... odmah?
Trebate me odmah? Okej. Moram odmah otići.
Sonny, ovo je stvarno super. Gledaj. -Ne, zove me s bazena.
Okej.
Okej, okej. Okej, doviđenja. Doviđenja.
I tako me gledaju i iščekuju moju mudrost i znanje,
a nemam ni jednog ni drugog.
Koliko si puta dosad vodio taj obilazak?
Šezdeset tri.
I još ne uspijevaš upamtiti ni riječ?
Znaš kako to ide. Prvo odu koljena, pa imena.
Bit ću stroga prema tvom pomoćniku. -O, bit ću i ja.
A kad to ne upali, ponudi mu novac.
Hvala.
Pa... laku noć.
Nego, jesi li možda za kavu?
Ili čaj, možda bi bio prikladniji. -Da znaš da uopće nemam kave.
Kao ni čaja. -Ne, pa jasno. Zašto bi imala?
Točno. Ne, sjajno. Lijepo spavaj.
I ti. -Hvala ti.
Laku noć. -Laku noć, onda.
Odjednom shvatim da nisam sâm.
I tako se okrenem da vidim tko me to tapše po ramenu.
Samo nesretni nadbiskup od Canterburyja.
Smiješno je jer je istinito.
Da, a nažalost nije ni jedno ni drugo.
Prošetat ćeš s nama, Normane? -Ne, nažalost.
Moram ostati da zbrojim oskudni utržak, nažalost, Susan.
Dobro, osim ako ti ne treba pomoć u pronalaženju taksija.
Ne, mogu pješice kući. Zapravo živim vrlo blizu.
A, je li. Pa to je krasno.
Upravo tako. Trebao bi katkad svratiti.
Oh. -Ili večeras?
Gospodine Normane?
Da, što je? -Gospođica Carol je na liniji.
Pita kad se vraćate.
Pa, neki drugi put.
Da. Da.
Pa, laku noć.
Stvar je u onome, shvaćaš, što se nikad, nikad prije nije imalo.
U prilici.
Godine sam utrošio u Engleskoj nastojeći da proširim svoju nadarenost.
Nisam uspio naći nijednu dragovoljnu primateljicu. A tu?
Izvrstan posao, nešto ušteđevine u džepu.
Ispostavlja se da sam prava poslastica za dame.
Da, ali ne mogu udovoljavati sebi, a ni udovoljavati njima,
jer već imam jednu,
a ona mi je apsolutno sve na svijetu.
Svejedno, čovjek pomisli:
Što bi bilo da nje uopće nema?
Hoću reći, što bi bilo da je čovjek opet sâm?
Kako bi se nemoguće slobodno osjećao.
Strahovito bi mi nedostajala, naravno.
Ali vraški bih se dobro provodio.
Ups.
Bolje se pripazi takvih. Znaju ti nanijeti štetu.
Bez brige, šefe. Ja ću se za sve pobrinuti.
MARIGOLD HOTEL 2
Ako samo jednom obiđete sobu, mudriji ste od onoga koji ostane sjediti.
sagai (proslava zaruka)
I stoga se nas dvoje vraćamo u Indiju s novim idejama i bolje prosvijetljeni
oko stanja svijeta i čovječanstva.
Od tog leta su mi gležnjevi otekli.
Sunaina. -Sonny.
Pustite vi mene. Ja samo tu stojim na svojim gležnjevima.
I vas sam se uželjela.
Daj, nismo tako dugo izbivali. Zašto si tu? Tko je na prijemu?
Sonnyjeva majka je stigla. -Idemo natrag u Ameriku.
Ostalo teče glatko? Kakvi su novi jelovnici? -Izgledaju sjajno.
Stigli su i svadbeni paviljoni. -Idemo ih onda vidjeti.
Je li Vikram vani s krasnim minibusom?
Nisam došla s Vikramom, netko me dovezao. -Tko to?
Daj se pogledaj, Sonny. Sve ti je naraslo osim tih malih klempavih ušiju.
Kako mi je nedostajao tvoj dobrohotni smisao za humor, Kushale.
Gospođo Donnelly, ovo je Kushal. Najbolji prijatelj moga brata Jaya.
Ne mora ga upoznati. -Ima lijek za nabrekle gležnjeve?
Imam grejpovog ulja u autu. Par kapi čini čuda.
Ovaj mi se sviđa. -Nitko vam se ne sviđa. Kako sada...
Da vam ih ponesem, izgledaju teški. -Mogu ja s teškima.
Hvala.
Da krenemo?
Tko drži grejpovo ulje u autu?
Jako mi je žao.
Kasnim li? -Došli ste točno na vrijeme.
Jeste li naručili? Navodno, ovdašnje palačinke Chilla se ne propuštaju.
Vjerojatno se pitate zašto sam tražila ovaj sastanak.
Vjerojatno zato da mi kažete kako moje usluge više nisu potrebne.
Odakle vam taj zaključak?
Pa, bilo mi je divno kupovati tkanine i tekstil za vas.
Hoću reći, ionako bih to radila. Ali...
Znali smo da je to pokusni rad, da vidimo postoji li potražnja.
I rekla sam da ćemo nakon tri mjeseca ili postati profesionalni ili odustati od svega.
Postajemo profesionalni. -Oh, oduševljena sam.
I molim vas, recite onome tko dolazi da mu prenesem ono malo mudrosti koje...
Evelyn, želimo vas zaposliti. Želimo postati profesionalni s vama.
Imate veze. Imate ukus. Cjenkanjem biste magaretu oduzeli noge.
Želimo da vodite nabavku materijala za svu našu djelatnost u ovoj zemlji.
Meni je 79 godina. -Ne smeta nam, ako vama ne smeta.
Dali bismo vam tim koji ćete voditi, naravno.
Trebat će katkad putovati. -Dobro jutro.
Baš sam prolazio na motoru kad sam te ugledao.
Pa, kažem prolazio, a prokletnik se opet pokvario, tako da sam ga gurao.
Nećete se ljutiti? -Ne, samo izvolite.
Jamačno ste svi naručili palačinke Chilla. Tko ih nije probao, nije živio.
Ja sam Douglas, usput. -Jodi.
Jodi je zastupnica tvrtke za koju radim.
Pričala si o njoj. Samo sve najbolje.
Također. Zapravo, upravo sam zamolila Evelyn da nam se službeno priključi.
Je li?
Pa, čestitam.
Često bih morala putovati. -Da, naravno. Obožavat ćeš to.
Još nije pristala.
Pa, hoće. Naravno da hoće.
Što je priječi?
Znaš, mislim da je problem ovaj put u klipu,
koji je očito doživio ono što nazivamo zaglavljenjem.
Ali, na svu sreću, Cyril iz servisa ima alat zvan uklanjač igle klipne osovine,
koji bi trebao smanjiti oštećenja nosača na obje strane spojne šipke,
ili, nedajbože, same spojne šipke.
Mislim da samo izmišljaš te riječi.
Bi li me pitala za mišljenje?
Pardon?
Da nisam došao, bi li razgovarala sa mnom o tome prije pristajanja?
Naravno da bih ti večeras rekla za to i pitala te za mišljenje.
Hvala ti.
Što misliš o tome? -Da ćeš biti izvrsna.
Dobro jutro, Ainslie.
Jutro, vas dvoje.
Ne voziš motor, Douglase?
Ne, klip se zaglavio.
Ali, nasreću, sve se može spasiti napravom zvanom uklanjač igle klipne osovine.
Samo smo svratili na te palačinke. -Da ne biste možda htjeli s nama...
Bože mili. Jesi li u redu?
Dobro sam.
Hvala ti. -Stara navika.
Sigurno mu se pokvario upravljač.
Gotovo da je izgledalo kao da cilja ravno u tebe.
Jedan od njih mogao bi te ubiti.
O, Bože.
Kako bih želio da te mogu nagovoriti da ostaneš.
Uvijek je bolje željeti još, Nimishe.
Idemo li u hotel Best Exotic Marigold, madam?
Prvo ćemo svratiti negdje, ako ne smeta. Doviđenja, Nimishe.
Vaša Visosti. -Dobrodošli.
U ovoj sam ruci podatan kao glina.
Ako vam se sviđa, stavite prsten na nju.
Biste li pričekali? Ne znam točno koliko ću se zadržati.
Vaša zapovijed je moja želja.
Pričekat će. -Da, ali možete li i vi?
Teško.
Iznesite šampanjac! Neka se trublje oglase!
Jer kući se vraćaju sretni lovci, a debelo je janje koje smo zaklali!
Namaste, Anokhi.
Namaste, madam. -Namaste, Anokhi.
Kako je bilo u Americi?
Smrt mi je postala primamljivija.
Keksi im nisu loši, ipak. Ne mogu ih zvati kolačićima.
O, gledajte.
Ovo je za vašu majku, apke ma.
Ovo je za vašeg oca, apke pita.
Zdravo, beta. -Mummyji.
Dođi ovamo.
Upravo prijavljujem gosta. -Ti prestrašiš goste.
Ja ću to obaviti.
Sigurno zbog nje sve teče tako glatko.
Timski rad i predanost san pretvaraju u stvarnost, Mummyji.
Za sestričnu Sapnu.
I za malog Ranjana.
Hvala vam. -I to nije sve.
A doručak služimo na terasi između 7 i 10, gospođice Beech.
Uz prozivku točno u 9 sati. -Prozivku?
Da ako nas je netko napustio tijekom noći barem ne ostane ležati neotkriven.
Iako ste vi, draga gospo, bliži menopauzi nego mrtvačnici.
Svakako ispunite, molim.
Ima li koga?
Da?
O, dobro jutro. -Dobro jutro.
Je li ovo hotel Marigold? -Imate li rezervaciju?
Nipošto, izgleda mi sjajno. -Hoću reći...
Ne, znam što hoćete reći. I ne, nisam si osigurao sobu.
Onda malo bolje planirajte život. Posljednja nam soba upravo odlazi.
S velikim ponosom i radošću nudim vam sobu 6, dragulj u našoj kruni.
S pogledom na restoran. -Nadala sam se nekoj vrlo privatnoj.
Opet novi gost!
Kao leminzi dolaze na liticu koja je hotel Best Exotic Marigold.
Jako mi je žao, popunjeni smo.
Kakvo razočaranje.
Propust u pripremi je priprema za propust. Žao mi je, stari moj.
Dođite, gospođice Beech, palača vas čeka.
Vidjela sam vas u zračnoj luci, zar ne? Čovjeka sa samo jednom torbom.
Guy. Guy Chambers.
Lavinia Beech.
Ponovite ime, molim.
Guy Chambers.
Gospodine Chambers. Oprostite mi na površnoj prirodi pozdrava.
Ja sam Sunil Indrajit Kapoor, vlasnik ovoga sjajnog i iskreno unosnog hotela.
Drago mi je.
Jasna stvar da je za vas dostupna naša najluksuznija soba.
Je li? -Do koje ću vas osobno ispratiti.
Ne želite vidjeti moju putovnicu? -Znam tko ste, gospodine Chambers.
Znam tko je on. Odvedi gospođicu Beech u sobu 19.
Soba 19 još nije dovršena.
Što to tepih može postići a dobar par papuča ne može?
Zaista bih radije sobu koju sam... -Molim vas, gđice Beech, u hodu.
Ne smeta mi koju sobu dobijem. -Ali meni smeta, dobri gospodine. Duboko.
Sonny. Da popričamo.
Za minuticu, mila moja. Samo da zbrinem ovoga krajnje značajnog gospodina.
Smjesta.
Samo trenutak.
Što s tobom nije u redu? Nikad nisam vidjela takvu drskost.
Veća se riba tu peče, Sunaina.
U Kaliforniji je gospodin Burley obećao poslati nekoga da procijeni hotel.
Da, rekao si da šalje nekoga. -Rekao je, svog čovjeka.
"His guy"! Vidiš? Time mi je poslao poruku.
Nije ti to neka naznaka. -Nagon, Sunaina.
Nagon je nos uma. A ja imam velik nos.
Dobro mi ide uz klempave uši.
Da, ovo nije loše.
Uopće nije loše.
Sretni ste? -Kad si me vidjela sretnu?
Dobra večer, gospođo Donnelly. -Večer, gospođo Greenslade.
Kako čujemo, ima razloga za optimizam. -Dečko se iskazao.
A vi? Što kažete na Ameriku?
Otišla sam očekujući sve najgore i vratila se razočarana.
U vašim godinama, divno je da ste se uopće vratili.
Vi još stojite, vidim. Staro koljeno se još nekako drži.
Kad vam je idući pregled? -Bio je prošlog tjedna. A vaš?
Sutra. Vidjet ćemo što se rasklimalo.
Dobra večer svima. -Večer, gospođo Hardcastle.
Večer. Dobro ste proveli dan?
Predivno. Svaku smo sekundu proveli zajedno.
Nepodnošljivo. Svaku smo sekundu proveli zajedno.
Pratio me čak i na toalet.
Pozor, molim. Ovo je Lavinia Beech.
Dobra večer. -Zdravo.
Malo si mlada, zar ne? -Pa, tu sam u ime svoje majke.
Nije da treba izgovor
za bijeg od šest tjedana tople kiše što tvore englesko ljeto.
Razmišlja doći na dulji boravak. Ja sam joj prethodnica.
Sigurno ste gladni. Molim vas, dođite, sjednite.
Ne tu, draga moja. To je poseban stol, već rezerviran.
Za koga?
Gospodine mili, smiluj se mojim jajnicima.
Dame i gospodo, dame i gospodo,
ovo je veliki Guy Chambers.
Dobrodošao koliko i miomirisan.
Zdravo.
-Drago mi je upoznati vas.
Možda dopustite da vas sutra odvedem u obilazak našeg predivnog Ružičastog Grada.
Ali sad vam nosim hranu koja će jamačno zagolicati čak i vaše najdarovitije nepce.
Pa, to je bilo temeljito. Jesi li našao kakav polip u dubinama?
To je taj. -Koji taj?
Naš procjenitelj. Poslan da odluči hoćemo li biti franšiza ili fusnota.
Koji dokaz imaš za to?
Nos zna, gospođo Donnelly.
Baš. Znači, pričaš bez veze.
Došao sam jer pišem knjigu, da znate. Pišem roman.
Kakva slučajnost. Ja čitam romane.
Jeste li već napisali koji? -Ne. Ne, ovo mi je prvi.
Dosad mi je to samo bio svojevrstan san.
Mogu li vam pomoći oko još kojeg sna?
Onda, čime se bavi?
Bavi se starenjem, zapravo. I svime što to podrazumijeva.
Osjećajem praznine, gubitka. Postupnim sužavanjem čovjekovih...
Pa, pa, došli ste na pravo mjesto za to.
Da, da. Sad slušajte. Prekriven je škorpionima.
Koliko tuk-tukova postoji a da su oslikani vražjim škorpionima?
A vozač je sasvim smrtonosan.
Naravno da mu ne znam ime, ali ima samo jedno oko.
A, tu si. -Bože moj.
Ma slušaj ti mene. Ne želim više isprike. Samo to obavi!
Zvali su iz kluba. Došlo je do nestanka struje.
I navodno se dio hrane za večerašnju proslavu pomalo kvari.
Sigurno ćeš to razriješiti, dragi.
Ima problema s proslavom? -Ne, nema problema s proslavom, draga.
Carol. Carol, kamo ćeš?
U putničku agenciju u kojoj radim.
Zašto da ne prošetam s tobom? -Nema potrebe. Vidimo se.
Gospođo Hardcastle. Ima li problema s proslavom?
Bolje da nema. Klub godinama nije imao tako važnu večer. Nema mjesta za greške.
Nestalo je struje.
Normane.
Douglase. -Zdravo.
Nisi bio na prozivci. Mislila sam da si umro. -Uranio sam. Cyril mi pomaže.
Moram sve ovo riješiti za vjenčanje. Isplanirao sam sve ovo za motor.
Kako se ispostavlja, problem uopće nije bio u klipu.
Nego u rasplinjaču. Tako da...
Nije te briga, zar ne?
Samo utoliko što je tebe briga. -Ali svejedno si došla.
Slušaj. Idem u Mumbai za par dana.
Znam, na Laurinu konferenciju. -Da, pa rekoh, zašto ne bi došla i ti?
Moja je kći, volio bih da je upoznaš.
Oh, pa naravno. Ali ne znam da bih mogla na toliki put.
Blesav prijedlog. -Uz novi posao i sve.
Ne bih ni ja trebao ići. Treba loše voditi niz obilazaka,
a ni motor još nije popravljen, očito.
Voljela bih je upoznati. -Jednog dana.
Oh... vidimo se večeras?
Što? -Na proslavi zaruka.
Apsolutno. Ne bih to propustio. -Prekrasno.
Doviđenja. -Doviđenja.
Trebaš oženiti tu curu.
Htio bih.
Gdje je naš novi gost?
Koji?
Onaj Amerikanac.
Nisam ga vidjela na doručku.
Dobro jutro.
Čovjek bez plana koji svejedno dobije najbolju sobu.
Bilo mi je jako krivo zbog toga. -Nedovoljno da se zamijenite s njom.
Ne, zamijenio sam se. Sinoć, nakon večere.
Onda, kakva je nova soba?
Redovnička. Što mi je draže.
Ne treba govoriti vlasniku za to. Nije on najbrža lisica u šumi.
On je moj sin.
I zaista je sjajan momak. Sigurno ste jako ponosni.
Ne razgovaraj s gostima, Mummyji.
Gospodin Chambers mi upravo govori kako mu je udobno u hotelu.
Ujedno sam oduševljen i iznenađen. Ali zaista, ne razgovaraj.
Nadam se da se opet vidimo.
Samo ti daj, Mummyji.
A sad, dobri gospodine, naša turneja.
Pronađimo Vikrama i njegov krasni minibus, pa iskusimo užitke našega divnog grada.
Mogu li s vama? Upravo se nastojim usuditi na samostalan odlazak u grad.
Madam, ovaj uzoran čovjek i ja kanimo sami provesti dan zajedno.
Nisam mislila smetati. -Naravno da može s nama.
Naravno da možete s nama.
Teško je to.
Svakog jutra odem taksijem na kružni tok i nađem se pred odlukom.
Mogu otići ili lijevo, Nimishu,
ili desno, Abhilashu. Obojica me vole.
Prilično sam sigurna da će me uskoro zaprositi.
To što te gledam dok govoriš ne znači da me zanimaš, ni da te slušam.
Samo ne znam koga bih prihvatila. -Pa...
Ne, nije me briga.
Gospođo Donnelly?
Zabava baš nikad ne počinje.
...koji nam je dao ime i zaštitio nas iza svojih plemenitih šest dveri.
Oblikovao je naše protočnice bulevarima izdašnih proporcija i istančane elegancije.
A krunsko mu je postignuće bilo veličanstveno zdanje Hawa Mahal.
Palača vjetrova.
To je ta palača?
Ovo je hotel Supreme Quality.
Dobro vi igrate igru, prijatelju.
Oko vam ne bježi, a karte i dalje držite tik uz svoja plemenita prsa.
Ne znam o čemu govorite. Zašto smo ovdje?
Bacimo pogled, pa ćete vidjeti.
Molim, dođite. Dođite, dođite, dođite.
Onaj koji je ovoj ustanovi dao ime očito je volio neslane šale.
Samo, da je hotelu dao ime koje naznačava vrhunski potencijal,
onda bi to, prijatelji, bilo bliže istini. -Sonny?
Htio sam vas pitati za vašu majku. -Mogu se samo ispričati.
Ovdje namjeravamo ugraditi dizalo.
Da starijima olakšamo pristup višim katovima prije nego što krenu
u svoj najviši uspon.
A odavde do bolnice se začas stigne pješice, ili na nosilima.
A vaš otac? Gdje je on?
Rasut nad svetim vodama. -Moja sućut.
Napokon je pronašao mir koji mu je majka za života uskraćivala.
Što je, zašto pitate?
Ne znam, stvarno me ošamutila.
Tko to? -Kako, molim?
Tko vas je ošamutio? -Vaša majka.
Moja majka? -Vaša majka, da.
Oprostite na prekidu...
Moja majka? -Vaša majka.
Vi ste vlasnik ovog mjesta? -Da, da.
To je najnoviji dodatak našemu propupalom carstvu.
Nije, koliko ja znam.
Kushal?
Čemu dugujemo ovo... nezadovoljstvo?
Duhovit je.
Kushal Kadania. -Zdravo. Guy Chambers.
Lavinia Beech. -Jako mi je drago.
Zašto si ovdje, Kushale? I, molim te, objasni kacigu.
Onda, što kažete? Sviđa vam se zgrada?
Mislim da bi mogla biti zaista sjajna. Da, sviđa mi se.
Baš pametno od Sonnyja što ju je kupio. -Osim što nije.
Govoriš u moje ime? Odakle znaš?
Zato što sam je ja. Jučer sam zaključio ugovor.
Ne bi ti htjela ovo čitati, dušo.
Molim vas, ispričajte je, madam.
Zdravo. Mislim da nisam uspjela saznati vaše ime.
Babul, madam.
Ovo je vaša kći? -Moja nećakinja Aaina.
Doživjela je nesreću i trebaju joj mnogi sati fizioterapije.
Pa je dovedete i čekate?
Nema dara poput današnjega.
Donio sam i čips od banane.
Hoćemo li?
Je li sve u redu? -Dobro je. Dobro. Tko je to?
Doviđenja. Moj vozač Babul.
Zna on ponešto.
Molim te, reci mi da će biti nečega na što stari ljudi mogu plesati.
Jer mi još možemo miješati, znaš.
Bez brige, Aruva je profesionalac.
Kad ćete ti i Sunaina izvesti svoj ples?
Ovisi o tome hoće li Sonny ijednom doći ovamo na probu.
Sonny. -Tazbino.
Jay. -Kasniš.
Divno mi vas je vidjeti. Zraka ste sunca u tmurnom danu.
Sonny moj. -Ne zovi me tako.
Tvoj prijatelj Kush na prijevaru nam je oduzeo ono što nam treba pripasti.
O čemu ti to?
Kush je tu? -Nisi nam rekla.
Kakva prijevara? -Oteo nam je hotel Supreme Quality.
Jesi li dao ponudu? -Još nemamo novac.
Kako te onda prevario? -Kao da nije znao da ga želimo kupiti?
Sonny. Ta zgrada je na prodaju već više od godinu dana.
Vidio sam je, javio se investitoru. -Ocu.
I investitor se složio da je kupimo prije rasta cijene.
Kako li je teško ne ugušiti se jajima te zlatne koke.
Pitajte ga je li znao. -Jesi li znao išta, Kush?
Zar bih kupio zgradu, da jesam? -Jezik mu je račvast i laže kad zine!
Zašto si takav?
Zar nije ovo proslava zaruka? Moramo uvježbati ples.
Znam plesati. -Svejedno ga trebaš uvježbati.
Zato sam ja tu.
Hoćemo li?
Domaćin izgleda otmjeno.
Što? -Ti, Normane. Vrlo skockano.
Ah. Je li.
Važna večer, zar ne?
Sretan svršetak ne uvijek najugodnijeg putovanja.
U tome i jest poanta, zar ne?
Kod svih veza, u putovanju.
Nije dovoljno stajati u mjestu. Mora postojati...
Napredak. Kretanje prema nečemu.
Jer zaista me frustrira to što bismo mogli biti ludo sretni.
A ne izložiti se riziku, kad je tako blizu da se praktički može ispružiti ruku i...
Dotaknuti je.
Divna i užasna stvar u životu je to
što uvijek ima toliko prokletog
potencijala.
A sve je to gotovo sigurno glupost, a ja nemam pojma o čemu govorim.
Reci mi kako je tebi, Normane. Što ti danas ide na jetra?
Meni?
Mislim da sam omaškom naručio ubojstvo svoje djevojke.
Morat ćete katkad vrlo oštro pregovarati s vlasnicima tvornica.
Oh, i došlo je do promjene. Prvo ne svraćate u Delhi, nego u Mumbai.
Morat ćete se navići na to.
Ne mogu vam ni reći kolike bih obiteljske praznike morala otkazati,
kad bih imala obitelj.
Povest ćete Douglasa? -Ne znam. Nije mi to palo na pamet.
Kako ste dugo vas dvoje zajedno? -Nismo.
Oprostite, mislila sam da jeste.
Ne, pa... nije da nismo zajedno.
Jako ću zakasniti na ovu proslavu.
Oba prosca na istoj proslavi.
To stvara popriličnu ustreptalost. -Zašto se onda skrivaš?
Dugo već nisam imala prosca, a kamoli dvojicu.
Svojevrsna sušna faza.
Voda ne poteče dok se ne otvori slavina. Izaberi večeras nekoga.
Gospođo Donnelly. Oprostite što vas nisam pratio do doma zdravlja, ali
naši planovi za širenje naišli su na prepreku. -Na kakvu prepreku?
Dobra večer, gospođo Donnelly.
O, kako lijepo izgledaš.
Sonny, tvoja majka treba provesti malo vremena s mojim roditeljima.
Za počasnoga gosta. -Mi smo počasni gosti.
Čestitam. Večeras je stvarno, stvarno divno.
Mislio sam to proslaviti tako što ću pozvati vašu majku na ples.
Čiju majku? -Tvoju majku.
Stvarno?
Izgledaš vrlo lijepo večeras, Normane.
Nisi možda negdje vidjela Carol, je li?
Izvoli.
Hvala ti. Strahovito mi je teško ne brisati prste o hlače.
Primijetila sam.
Jean me optuživala da to radim namjerno, samo da bih njoj išao na živce.
Iako je najlakši način bio
da stanem pred nju i pogrešno presavijem putnu kartu.
Sretan si.
Upravo sam dobio SMS od Laure. Dobro, pet, ali uspio sam pročitati samo prvi.
Mrzim ovu spravicu.
Ispostavlja se da dolazi ovamo. -Mislila sam da ide u Mumbai.
Skreće s puta da posjeti staroga. U njegovu prirodnom staništu.
Predivno. -Vas dvije ćete se napokon upoznati.
Pa će napokon sama vidjeti da je sve što sam joj o tebi govorio točno.
Čujem da ćeš večeras plesati.
Već smo se upoznali. Ja sam Lavinia.
Lavinia. Apsolutno.
Vjerojatno smatraš da sam malčice premlada za gošću Marigolda.
Ili to, ili je tvoj plastični kirurg genijalan.
Jako me... zanima tvoja nova zgrada.
Svrati opet u nekoj prilici.
Možda i hoću. A možda i neću.
To znači da hoću.
Mummyji. Guy Chambers te izabrao.
Velika zagonetka za drugi put.
Ali čim te pozove, moraš otići s njim na plesni podij da izvodite figure.
Ne bih rekla. -Zašto?
Čovjek je tako markantan da me tjera na hitno preispitivanje vlastite spolnosti.
Preostale nade za hotel u njegovoj su šaci. Zato, molim te, pretrpi to za nas.
Ti to podvodiš vlastitu majku? -Ne, ne, nipošto. Ne.
Makar, da.
Madge. Nigdje ne mogu pronaći Carol.
Normane, brzo, poljubi me. -Što?
Znaš da to želiš. -Ne želim.
Dobro, ne bih se bunio...
Žao mi je, Normane. Ja to ne mogu. Zaljubljena sam u drugoga.
Pošteno. -Slamam ti srce. Žao mi je.
Pregrmjet ću to. -Oprosti mi.
Nego, je li ijedan od vas vidio Carol?
Stvarno sam mislila da bi to moglo pomoći.
Da ću, ako ih obojicu vidim u isti mah, znati koji mi je draži.
Koju bih sigurnu luku izabrala.
Ali nije tako ispalo.
Neki put se pobijedi, gospo, a neki put se nauči.
I ne znam zašto, ali smjesta sam odbacila njegov ljubazan poziv
da zajedno odemo u Mumbai.
Kamo, kako se ispostavlja, svejedno idem.
Tako da ćemo zapravo ondje biti zajedno.
Ne znam jesam li uzbuđena ili prestravljena.
Katkad mi se čini da razlika između
onoga što želimo i onoga čega se bojimo
nije šira od trepavice.
Oprosti, meni si nešto govorila?
Sluh ti je otišao, dakle, očito.
Da, zajedno s tvojom kičmom.
Ne znam zašto ti išta govorim. -Zato što sam starija i mudrija.
Devetnaest dana starija. -To je cijeli životni vijek ose.
Daj, razgovaraj s njim.
Čujte, ne moramo plesati. Možemo samo razgovarati.
Pa, za početak mi možete reći kako se zovete.
Zovem se gospođa Kapoor.
Samo to ću dobiti?
Samo to ćete dobiti. -Ha. U redu.
Okej, šezdeset četiri su mi godine. Samac sam.
Žena me ostavila prije par godina. Ne znam zašto.
Općenito sam uviđavniji prema ljudima nego prema životinjama.
Nije da sam zao prema životinjama. Volim životinje. Naročito pse.
Što želite od mene? -Ne znam, da pročavrljamo, u stilu...
Ja kažem nešto, a onda vi.
Što zaista želite? -Ne znam.
Ne znam.
Ja više volim mačke.
Mogao sam misliti.
Večerajte sa mnom.
Kad god hoćete.
Možemo sutra navečer. Ili preksutra. Kad god.
A mogao bih i ovdje rezervirati stol, ako hoćete.
Zašto mislite da ću pristati?
Nadam se da ste već pristali. Samo ne naglas.
Dame i gospodo, uvaženi uzvanici,
trenutak koji ste svi čekali.
Pozdravite na plesnom podiju Jaya i Kusha...
Skroz je ledena prema njemu. Večer prolazi katastrofalno.
Ovo je naša večer, Sonny.
Naša.
Samo bez panike.
Jesi li dobro?
Samo je malo nestalo struje. Uskoro ćemo to riješiti.
Bolje se moli da te ne nađem u mraku.
Ne mogu vjerovati. -Normane?
Carol, dušo, gdje si? -Ni ja. Sramota.
Ne pretvaraj se da ti nije laknulo.
Misliš da bih organizirao nestanak? -Jedino si to organizirao.
Imao sam važnijeg posla.
Što je važnije od tvojih zaruka?
Da vidim gdje ti je noga, udarila bih te u nju.
Onda ne bih morao plesati, pa bi ostala na podiju sa svojim Kushtijem.
Koji pleše kao da sve radi bolje nego ja.
Stvarno?
Stvarno.
Sunaina, čekaj.
Zaribao si stvar, Sonny moj.
Bio sam na jednoj gdje su pronašli kuma i mladoženju zajedno u krevetu.
Što je i dalje prošlo mrvicu bolje od ovog večeras.
Sigurno sam platio račun. -Nestalo je struje, dogodi se.
Samo, molim vas, nemojte reći Madge.
Što da ne kažu Madge? -O, Bože.
Douglase. -Da?
Laura stiže sutra, što je predivno. Žarko je želim upoznati.
Ali, apsurdno, kako to već biva, sada moram otputovati u Mumbai.
Ali zanima me...
Hoću reći, palo mi je na pamet da kada dođeš na konferenciju
mogli bismo...
Ne znam kako dugo ću biti tamo, ali dok jesam, možda bismo mogli...
Zdravo, tata.
Dušo!
Zdravo, Douglase.
Draga?
Zdravo, Evelyn.
Sve se to tako prekrasno zbilo u zadnji čas.
Da, upozorenje ne bi bilo naodmet.
Nisi dobio moje SMS-ove? -Mrzim tu spravicu.
Laura drži predavanje na međunarodnoj konferenciji. Zar ne, dušo?
O eksponencijalnom rastu tvrtki začetih na internetu,
te o posljedicama koje to ima na... joj, ušutjet ću.
A kad je spomenula da joj nude dvije povratne karte, prve klase, naravno,
nisam mogla propustiti priliku da dođem u posjet starim ruševnim drtinama.
A i da vidim kako je hotel.
A Daniel mi odskora obzirno govori da sam vidno umorna, pa bi mi dobro došao odmor.
Tipično je za njega biti tako uviđavan i brižan.
Daniel?
Daniel Green. Kotarski je odvjetnik. I moj momak.
Zapravo, on je predložio da odem osobno razgovarati o ovome.
Navodno imamo tri mogućnosti: napuštanje, nerazumno ponašanje
ili preljub. Što je prilično nesveto trojstvo.
Slobodno odaberi.
Ne shvaćam.
Daniel me zaprosio, Douglase.
Pitao me da se udam za njega.
Došla sam po razvod.
sangeet (obiteljska proslava)
Gospođa Lavinia Beech. -Ovdje. Da, hvala.
Gospodin Guy Chambers. -Ovdje sam.
Gospođa Jean i gospođica Laura Ainslie.
Vidiš nas!
Gospodin Douglas Ainslie.
Ovdje, ovdje sam. Da.
Gospođa Muriel Donnelly. -Njezin ostatak.
Gospođa Madge Hardcastle.
Nazočna. Još srdita.
Gospođa Evelyn Greenslade.
-Ne mogu je naći.
Otišla je.
Ovo je jako uzbudljivo.
Nisam vam prekasno javila, nadam se.
Bili ste već u Mumbaiju, svakako?
O, da, mnogo puta. Vrlo mnogo puta.
Znači, nikad niste bili? -Nikad.
Ali tamo imam mnogo rodbine.
Da.
Hari, biste li mi mogli ubuduće činiti jednu uslugu?
Mislim da je to važno ako ćemo raditi zajedno.
Biste li mi uvijek samo govorili istinu?
Pa dobro. Ali moram vas upozoriti, gospođice Evelyn.
Ja ću je jedini tako govoriti.
Ovo su ozbiljni poslovni pregovori.
Nema više igre na trijemu sa štencima. Vi ste sada glavna psina.
Carol!
Taksi!
Sunaina.
Čekaš ispriku.
Zaslužuješ je. Iako nisam skrivio nestanak struje,
svejedno sam zavio večer u mrak.
Za to nemam izgovora i potpuno mi je i najiskrenije žao.
Hvala ti. -U svoju obranu...
Rekao si da nema izgovora! -Kushal kuje spletke protiv mene.
Zato što je kupio zgradu? Nije ni znao da te zanima.
"Slučajnost" je samo riječ za one koji ne uviđaju širi plan.
Svi tvoji gosti su tu sretni.
Nijedan neće otići nikamo.
Odgodimo razgovor za dan kad se pokaže da sam imao pravo,
jer će tada možda na tebi biti red da se ispričaš meni.
Dragi gospodine Chambers. Nosim vam doručak.
Ah, prekrasno.
Ispričavam se. -Malo se strpite, molim, draga damo.
Što biste htjeli, gđice Beech?
Šalicu čaja, molim. -Donijet ću vam novi čajnik.
Samo vruću vodu uz vrećicu sa strane, to bi bilo predivno.
Laviniju zanima nova zgrada koju ste nam pokazali.
Supreme Quality, tako se zove? -Ne sjećam se.
Kushal smatra da bi dizalo vrlo dobro došlo mojoj dragoj mami.
Ona više ne može prijeći šest stuba prije nego što se umori.
Možda da opet bacimo pogled.
A i zato što je novi vlasnik vrlo naočit.
Zaista, madam, danas ste se raspalili.
Ne može li ovo ići malo brže?
Dajem gas do daske, šefe.
Čuj, dat ću ti sve iz novčanika. Dat ću ti novčanik.
Okej. Onda probijmo dasku.
Lijevo ili desno, madam?
Pardon, što?
Kada dođemo do skretanja, s kojim gospodinom biste htjeli provesti vrijeme?
Oh, lijevo.
Kako je vaša nećakinja?
Dosađuje se i nesretna je.
Najprije je pitala liječnika hoće li i dalje moći plesati.
Je li dobra? -Pretvara kretanje u čaroliju.
Nemate svoje djece?
Nisam se oženio, madam.
Jednostavno se nikad nisam zaljubio.
Mene to nije spriječilo.
Stoj tu!
Čekaj! Čekaj!
Slušaj. Ma što da sam ti rekao onu večer, moraš to zaboraviti.
O, moj vrlo velikodušni prijatelju!
Ne, ne. Dogovor ne vrijedi. Je li to jasno?
Gotovo je!
Hoćete sklopiti dogovor sa mnom? Možemo sklopiti dogovor.
Ti... nisi shvatio ni riječi od onoga što sam rekao, zar ne?
Ti...
Ti si je samo... dovezao na posao.
Da.
Draga...
Onda, je li to jasno? -Sasvim jasno, striko.
Jesi li siguran? -Sasvim siguran, striko.
Nećemo ovo zabrljati. -Kategorički nećemo.
Zato što je sada stani-pani. Daj da onda ponovimo kako ćemo.
Ja ostanem ovdje uz računalo. Vi odete u vrt, a ja vam diktiram.
Tako da nitko ne otkrije kako vam je um prazan.
Dobro. A kad te prijatelji pozovu na igru?
Kažem im gdje da si zabiju loptu.
Ovo je strahovito uzbudljivo. Prošli put sam bila preumorna za turizam.
Ironija depresije. Cijeli dan si umorna, a cijelu noć budna.
Sada prekrasno spavam.
Iako mi ujutro pomalo nedostaje ruža na jastuku.
Jesi li upoznala Daniela?
Mama stalno obećava. -Čekam pravi trenutak.
Douglase, jesi li razmislio o našem sinoćnjem razgovoru?
Kojoj si mogućnosti naklonjen? -Stvar je u ovome.
Koliko se sjećam, ti si mene ostavila, a ne znam baš da sam bio posve nerazuman.
Onda će morati biti preljub. -Nisam kriv.
Da, ali dosad si svakako morao... -Mama!
Bijedne li situacije. Za ime svega, što čekaš?
Je li zato tako naprasno otišla? O, gle, eno tvojih obožavatelja.
Mislim da je zapravo otišla početi s radom na novom poslu.
Marljive li male umirovljenice.
Ovo je postupak koji traje tjednima i uključuje dvanaest zasebnih bojenja
za dobivanje gotova proizvoda.
Istančani dezeni zahtijevaju četrdeset obrada tkanine,
a za svaku je obradu potrebna cijela dužina stola.
Imamo osam stolova u ovoj hali, ukupno dvadeset četiri.
Obrađujemo oko dvije tisuće metara tkanine dnevno.
A kao što znate, madam, naši radnici su izuzetno stručni.
Boljih od njih u cijeloj Indiji nema. Molim vas, dođite.
Recite mi iskreno. Čim me ugledao, čovjek nam je odlučio naplatiti dvostruko.
Ne. -Ne?
Četverostruko. Pročitajte ovo i brzo naučite napamet.
A kad prođem prstima kroz kosu, izrecitirajte te riječi vrlo autoritativno.
Žao mi je. Ne mogu ispod 50.000 po sanduku. Troškovi mi to ne dopuštaju.
Zaista ne možemo ponuditi više od 30.
Ne shvaćate koliki je posao tu potreban. -Savršeno shvaćam, ali 30 je gornja granica.
Onda ne možemo poslovati. Hvala vama i pomoćniku na dolasku.
On je moj partner, a ne pomoćnik.
I potpuno je ovlašten da samostalno vodi ove pregovore.
Naravno, naravno.
Prijatelju.
Svugdje možemo za tu cijenu dobiti četiri.
Tražiš više samo zbog nje.
Misliš da to što si s ovom bjelkinjom
znači da si ulovio nekog boga za bradu?
Misliš da će me zadiviti njezina sijeda kosa?
Ne pričaj koješta!
Samo zato što si se domogao
nekakve stare bijele bivolice
misliš da ću popustiti?
Razumjeli ste do posljednje riječi?
Dvadeset pet tisuća rupija. Dogovoreno.
Što sam rekla?
Da ste razumjeli sve što je rekao do posljednje riječi,
te da bi trebao imati više poštovanja prema starijima.
Pa, sada ima.
Mislila sam da si već otišao na Sangeet.
Gdje si dosad? -Zadržala sam se na poslu.
Otišla si dok sam još spavao.
Uranila sam na posao. I rekla sam ti da to namjeravam, dragi.
Točno.
Uželio si me se, šećeru.
Daj da se presvučem. Ići ćemo zajedno.
Zar se ne brineš zbog njega?
Nema se smisla brinuti ako se ništa ne može učiniti.
Sonny, za nekoliko dana svi ćemo biti ista obitelj.
A u ovoj obitelji jedni drugima ne govorimo što da se radi.
Mi razgovaramo, beta. Mi slušamo.
Ljudi, znam da brinete, ali bit će u redu.
Pronaći ću drugi hotel na koji se možemo proširiti.
Samo porazgovaraj s Kushom, okej?
Molim te, Sonny, razgovaraj s njim. -Samo saslušaj što ti želi reći.
I samo tako, još jedna dobra proslava zamre.
Sonny, hvala što si me pristao saslušati.
Hoću da postanemo partneri.
Izdvajanje skrbi za stariju dob. To je genijalna ideja.
Genijalna i uspješna.
Ali kako bi nastavio rasti, moraš moći nekamo rasti.
Mislio si kupiti moj hotel. Predlažem da zajedno budemo vlasnici.
U okviru tvrtke koju ćemo osnovati kao ravnopravni partneri.
Znam da si samostalno započeo putovanje, ali dalje odavde nećeš moći bez pomoći.
Bez mene.
Što kažeš?
Vidim da nešto govoriš, Kushale.
Usne ti se miču.
Ali samo čujem tiho siktanje prijetvornosti i izdaje.
To ti je plan otpočetka. -Nisam imao plan!
Gospođo Donnelly, možete li ga urazumiti?
Koji je vaš savjet, gospođo Donnelly? -Da nikad ne treba davati savjete.
Čuj, razmisli o tome, uzmi si vremena.
Koliko god hoćeš. Pet minuta?
Pet je više nego dovoljno.
Zar zaista tu ništa ne možeš?
Zaista pišete knjigu?
Pa, pokušavam, da.
Moj sin misli da niste ono što kažete da ste.
Jeste li zato došli?
Pričajte mi o svojoj knjizi.
Ah, okej.
Pa, priča se podosta promijenila.
Trebala se baviti načinima na koje stvari završavaju, ali sada se
možda bavi načinima na koje počinju.
Bavi se čovjekom koji...
Čiji se život raspao.
I on je radio ono što ljudi rade kad im život zada modrice.
Navuče oklop, zatvori se u sebe.
Ali sada je otišao na jedno vrlo udaljeno mjesto i...
Odjednom je budan.
Krv mu kola u žilama.
Stvar je u tome mjestu, u tome izuzetnom mjestu.
Ali ponajprije
u osobi koju je tamo upoznao.
A što...
Što ona osjeća?
Pa, nije sigurna. Bar ne smjesta, naravno da ne.
Da je tako, bila bi to posve kratka priča.
Mislim da se ona boji.
I siguran sam da je bila izuzetna ljepotica u mladosti,
a zna da više nije tako mlada. Premda njemu...
Njemu ona izgleda predivno.
Ali ne bi mu vjerovala kad bi joj to rekao, pa...
Zapravo, ne bih rekao da je ona sklona vjerovati bilo kome.
A ponajmanje sebi, što je vjerojatno znak da je postala...
Da je postala osoba kakva zapravo ne želi biti.
I sa svakim danom koji prođe sve se teže uspijeva prisjetiti
da je nekoć bila strasna, svojevoljna.
Poprijeko gleda na te stvari. Sada strahuje od njih.
Zbog čega on ne inzistira.
Zasad.
Zasad samo želi provesti večer s njom.
I još jednu.
Da vidi što će biti.
To je moja priča.
Ili barem koliko zasad znam o njoj.
Da napišemo iduće poglavlje?
Ne znam što da radim, gospođo Donnelly.
Nekada sam stalno sanjao o budućnosti,
ali sada mi je pred očima samo on.
Gleda u mene i smije mi se. Jer oteo mi je ono što me izdržava.
A i moju Sunainu.
Znaš, dug je popis stvari do kojih mi nije stalo.
Doktori. Opekline od sunca. Komarci.
Gosti koji nikako da odu. Mogla bih tako dovijeka. Ali ima jedna stvar
koju ne mogu podnijeti, a to je samosažaljenje.
Ono uništava sve oko sebe. Zato ne budi jedna od tih budala.
Ne dopusti si to. -Recite mi onda što da radim, madam.
To moraš samostalno dokučiti. -Zašto, kad imam vas?
Da možeš i kad me nećeš imati.
Dobra večer svima. -Dobra večer, gospođo Hardcastle.
Stižeš prije ponoći. -Bilo je samo dvoje gostiju.
Ranije sam završila smjenu. Došlo mi je da budem sama.
Joj, zovi doktora, Sonny.
Nimish me jutros zaprosio.
A popodne me zaprosio i Abhilash.
Vrijeme je za odluku.
Tvoja majka je bila jedna od to dvoje gostiju.
Čini se da je dobila lutriju za gospodina Chambersa.
Nisam ni znala da ju je igrala.
Čestitke bi bile na mjestu.
Tražim majku, gospodine Dharuna. I čovjeka s kojim je večerala.
Vjerujem da su večeras bili tu. -Ne bih vam to nipošto mogao reći.
Jesu li otišli zajedno?
Klub Viceroy iznad svega drži do diskrecije.
Ona nema cijenu.
Tisuću rupija.
Otišli su u jednu od naših soba.
Imate sobe? -Da.
Za goste koji se umore. Ili kojima se posreći.
Hvala. -Lijepo je poslovati s vama.
Sonny?
Što ti tu radiš?
Mislim da je to moj tekst, Mummyji.
Došao sam razgovarati s inspektorom. Moram raspraviti s njim o poslu.
O kakvom poslu? -Moram znati mogu li se osloniti na njega
bez obzira na hotel Supreme Quality. -On nije inspektor.
Ako to govori, laže ti. -Ne bih rekla.
Ne želim da te povrijedi, Mummyji.
Mogu se brinuti za sebe, beta.
A tvoj posao može pričekati do jutra.
Idi sada kući.
Biste li htjeli još štogod ujutro?
Molila bih vas doručak u sobu u devet.
I čaj Earl Grey s pasteriziranim mlijekom.
To je jako važno.
Je li tko za kratko piće prije kreveta? -Baš bih se prošetao uz zaljev.
To je jedna od glavnih panorama grada. Naročito noću.
Krasno si se sjetio. Da pođemo s tobom?
Oh, pa, je li, da, naravno. Hoću reći, ako...
Douglase, šalila sam se.
Radije bih hodala gola kroz ognjene plamenove pakla.
Doviđenja, dušo.
Praktički ista stvar. Idemo onda gore?
Odjavila se, gospodine.
Kako, molim? -Gospođa Greenslade se već odjavila.
Je li rekla kamo ide?
Meni nije, gospodine. Jako, jako mi je žao.
Okej.
Kažem vam, problijedio je kao krpa.
A smiješno je to da nemam kose ni da rukom prođem kroz nju. Vidite?
Rođak vam je danas bio genijalan.
Sve zahvaljujući prijekoru na hindskom.
Mislio sam da mi je majka ušla u sobu.
Hvala, bilo je izvrsno. -Hvala.
Jako lijepo od vas što ste me primili.
Kad se živi u hotelu, katkad se doista poželi alternativa.
Zadovoljstvo nam je ugostiti rođaka i njegovu prijateljicu u Mumbaiju.
Namaste. -Namaste.
Nema gostoljubivosti do indijske. -Kad je iskrena.
Ono o hotelu je bila čista laž.
Zapravo, odjavila sam se
jer postoji nešto s čime se u ovom trenutku ne mogu suočiti.
Iz razloga koji su potpuno glupi i jadni.
Kažem vam to samo zato što ne znate osobu o kojoj se radi.
Gospodin Douglas.
Moj prijatelj mu popravlja motor.
Dobar je to čovjek.
I hrabar. Daleko hrabriji nego ja.
Koja mu nisam u stanju uzvratiti ni polovicu od onoga što zaslužuje.
Htjela bih mu reći: "Samo mi daj vremena i doći ću dotle."
Da nisam tako beskorisna, to bih rekla. "Samo mi daj još malo vremena."
Koliko vremena imate?
Nešto mi je palo na pamet.
A da danas svratim do agencije i izvedem te na ručak?
Ne danas, dragi. Posao, posao, posao.
Vjerojatno ću samo pojesti sendvič za radnim stolom.
Mogao bih ti ga donijeti. -Jako si drag.
Dobro jutro. -Jutro, gospođice Beech. Kako ste danas?
Uopće nisam loše. Kushal i ja sinoć smo se zaista raspojasali.
Mogu li dobiti toga, molim?
Dakle, Sunaina...
Smiješ li mi reći išta o svojoj vjenčanici, ili...
O, Isuse! Bože, vrelo je! Koji ti je vrag...
Žao mi je, gospođice Beech. Jeste li u redu?
O, ne. Ne, nije problem.
Ozbiljno. Ja sam bila kriva.
Zdravo, tata. -Jutro, dušo.
Izgledaš umorno. Zar nisi spavao?
Nastojim naučiti svoj govor za vjenčanje.
Mislio sam ga izgovoriti napamet.
Nema predaje do smrti i sve tako. Sve do konkretne smrti, očito.
Dušo...
Što?
Sinoć sam otišao potražiti prijateljicu.
Evelyn. Da. Nadala sam se dolično je upoznati.
Odjavila se. -U smislu...
Mislim da se vratila u Jaipur.
Pa što onda čekaš?
Ali ovdje sam. Došao sam poslušati tvoje predavanje.
Ma goni to!
Ni riječi ne bi shvatio.
Tata.
Cijelog života tražio si ljude koji ti ne daju da budeš sretan.
Da radiš stvari koje bi htio. Ne svaljuj taj teret i na mene.
Nemoj da budem još sličnija majci nego što već jesam.
Dobila si sve dobre strane, sve njezine izvrsne strane.
Samo idi.
Objasnit ću joj. Idi.
Da.
Hvala ti. -Doviđenja.
Kupila sam poklon za vašu nećakinju.
Nešto s tržnice. Nadam se da je u redu.
I više je nego u redu. -Dobro. Onda, biste li joj ga dali?
Naravno.
Zapravo, samo malo. Gdje se nalazi vaša kuća?
Ovuda.
Ovo je moja sestra. -Namaste.
Moj brat. Moje sestrične. -Namaste.
Moji bratići. I tri moja prijatelja.
Namaste. -Namaste.
Moj stric. -Namaste.
Moja strina. -Namaste.
I...
Zdravo, dušo.
Još hoće pročitati vašu knjigu.
Tvoj ujak mi kaže kako se hrabro držiš,
pa mislim da zaslužuješ nagradu.
Prvo se treba ovako navinuti.
A onda, vrlo nježno...
Ista ja u njezinim godinama.
Sva u piruetama.
Ne bih rekla da sam bila loša, ali odustala sam od toga.
Kao i od većine stvari u svom životu.
Koja je kuća vaša?
Ona bijela kuća. Rođen sam u njoj.
Kao i ona i njezine sestre. Moja sestra. Cijela moja obitelj.
Kako je krasno živjeti u takvoj kući.
Jako sam sretan što ste došli.
Onda, što se sinoć dogodilo? Odjurio si odavde.
Otišao sam razgovarati s inspektorom. -I?
Imao je drugih stvari na pameti. -Zato što on nije inspektor.
Nego je Lavinia Beech. Samo što se ne zove Lavinia i Amerikanka je.
A ti joj samo okrećeš leđa otkako je stigla ovamo.
To nije točno. To apsolutno nije točno.
Bože moj, to je točno.
Ispričavam se.
Ah, gospođice... gospođice... gospođice...
Gospođice...
Beech. -Gospođice Beech. Divno mi vas je vidjeti.
Mogu li vas najponiznije upitati imate li planova za danas, te mogu li uključiti mene?
Zapravo, upravo se idem naći s Kushalom.
A je li to, ako smijem pitati, iz poslovnih ili privatnih razloga?
I jednih i drugih, zapravo.
Bez uvrede, ali mislim da će
hotel Supreme Quality na koncu savršeno odgovarati mojoj majci.
Molim vas, madam, dat ću vam bolju sobu. Sobu koja je dovršena.
Sonny. Čujem da ste me tražili.
Uskoro ćete moći dobiti sobu 6.
Već sam u sobi 6. -Je li? Zar je?
Ima svakakvih novosti. -Žao mi je, ne.
Dakle, gospodine Chambers.
Možete malo pričekati, gospođice Beech?
Veliki gospodin Chambers.
Veliki pisac, gospodin Chambers.
Svakako, ako tako hoćete. -Neću tako, gospodine. Nipošto neću tako!
Što ste htjeli reći?
Da napustite ovaj hotel i nikad mu više ne okaljate ručnike.
Lagali ste, gospodine. -Nije lagao.
Pretvarali ste se da niste netko tko niste.
Postojao je inspektor. Samo što to nije bio on. Nego ova ovdje.
Lavinia. Samo, ne zoveš se tako, zar ne?
Ne. Zovem se Theresa.
Znao sam da si mi poznata. Radiš za konkurenciju.
Za Golden Years, zar ne? -Točno.
Kako si to znao? -Posao mu je da to zna.
A naš je da znamo što on smjera.
Molim te, objasni.
Ona je zaista hotelski inspektor. Samo ne onaj koji je njih zabrinjavao.
To bih bio ja.
Jesam vam rekao.
Nos je znao.
Iako ima obrazaca koje možemo izučavati
za ublažavanje amplituda ekstremnih vrhunaca i padova
koji obilježavaju svako poduzetničko putovanje, bit će ih svejedno.
Ali ne dajte da vas to spriječi, zato što su vrhunci,
poput današnjeg boravka među vama, vrijedni svega ostalog.
Samo se priključite igri. Vidimo se u kafeu. Hvala.
Oduševili su se.
Oduševili, nego što. Ne, zaista. -Hvala ti.
Laurin uspjeh se nastavlja, očito.
Da, jako se ponosim njome. Šteta što Douglas nije tu da uživa.
Što vi točno tu radite?
Nabavljam tkanine i posredujem između proizvođača i tvrtke za koju radim.
Zvuči kao pjesma. -Lakše je to izgovoriti nego raditi.
Pa, izgleda kao da vam ide.
Moram reći da se divim onome što se od sebe ovdje stvorili.
Hvala.
Zbunjuje me samo jedno.
Douglas tvrdi da nije kriv za preljub. Koji bi bio razlog tome?
Zar vam se ne sviđa?
Čak i kad sam ga jedva podnosila, još mi je bio prilično privlačan.
U nekim pogledima i više nego Daniel.
Pa, Douglas ima jednu veliku prednost nad Danielom, utoliko što je stvaran.
Daniel je stvaran.
Stvaran je. -Oh, ako vi tako kažete.
Radim u njegovom uredu. Počela sam od tajničkih poslova, utorkom i četvrtkom.
Čisto da spojim kraj s krajem.
Novac nema toliku moć u Reigateu kao u Rajasthanu.
Daniel zna kako se zovem. Naravno, malen smo tim.
Ali nije me zaprosio, to vam priznajem.
Zbog toga i želim razvod.
Pa neće valjda čovjek izaći sa mnom dok sam još u braku.
Što da radimo na prvom izlasku?
Neugodno mi je pitati Lauru.
Da odete u kino? Na zajedničko iskustvo. Možete poslije razgovarati o njemu.
A to će pak otkloniti svu nelagodu.
Neće biti nelagode. -Ne, pretpostavljam da neće.
Ima ljudi kojima u krilo padnu sve dobre stvari u životu.
Nisam jedna od njih.
Dolazak ovamo napokon me tome naučio.
Dakle, ako dobre stvari neće doći same od sebe, moram ih primorati.
A to i namjeravam.
...dale su im korijene i sada mogu...
Čudesne obitelji Sonnyja i Sunaine dale su im korijene i sada...
shaadi (vjenčanje)
Sunaina? -Ne smiješ ući.
Ne želim da vidiš vjenčanicu do petka.
Treba mi popis.
Znaš imena uzvanika. Što će ti popis?
To mi je samo izgovor da uđem.
Moram ti se ispričati. -Već si se ispričao.
Sada to iskrenije mislim.
I obećavam ti tri stvari.
Obećavam da ću uvježbati svadbeni ples kako treba.
Obećavam da ću nositi turban koji je tvoja majka izabrala za svadbu.
I obećavam da ću biti bolji muž nego zaručnik.
Dobro. Jer grozan si zaručnik.
Slušaj me.
Ako ikada dođe trenutak u našem zajedničkom životu
kad me privuče drugi muškarac, ili kad se čak malo zbunim, uvijek ću ti reći.
I tako ćeš znati da se nikad, baš nikad neću povesti za tim.
Kush mi nije privlačan.
Uši su mu previše priljubljene uz glavu.
Nadala sam se da će ti njegova ponuda za partnerstvo
biti privlačnija.
Ali to je do tebe.
Jesi li vidio moju drugu cipelu, dragi?
Ako mi ne kažeš što te posljednjih dana muči,
trebat će mi da te šutnem.
Cipela ti je pod krevetom.
I imaš ljubavnika. -Vidi, imaš pravo. Prekrasno.
Kažem, znam da spavaš s drugim.
Naravno da spavam, dragi. Zar ti ne spavaš?
Recimo, s onom vižljavom malom vješticom iz kluba? Susan.
Očito je da se vas dvoje već tjednima trošite kao zečevi.
Ne. Ozbiljno ti kažem, ne!
Pa, zašto da ne? Što vam priječi?
Pa, ti.
Što?
To nije fer.
Hoćeš reći da nije bilo potrebe da se bakćem ni s jednim?
Više nego jednim?
Maknula sam se jer sam mislila da si se i ti.
Čuj, uopće se nisam maknuo. Ne bih ti mogao biti privrženiji.
Znaš, kad smo se upoznali,
rekla si da si usamljena.
I bila sam. Što ne znači da sam živjela u celibatu.
Ne želim opet biti tako usamljena, Normane.
Ni ja.
Gospodin Norman Cousins i gospođica Carol Parr.
Oboje ovdje!
Gospođica Theresa Beech.
Prisutna.
Premda ne više točna. -Gospođica Madge Hardcastle.
Ovdje.
Gospođa Muriel Donnelly. -Jedva jedvice.
Gospodin Douglas Ainslie. -Učim govor.
Za par dana ću ga i znati.
Gospođa Evelyn Greenslade.
Još se nije vratila. Što me iznenađuje.
Gospodin Guy Chambers.
Htjeli vi moje dobre želje ili ne,
imate ih za dan svog vjenčanja.
Hvala.
Nije me briga što si. Svejedno bih to učinila.
Kako ćete nas ocijeniti?
Nije da je to više bitno, ali...
Što će pisati u izvještaju?
Da budem iskren?
Dobrodošle li promjene.
Reći da
postoji golemi prostor za poboljšanja u načinu vođenja ovog hotela
omalovažilo bi nadrealno proizvoljnu narav vašeg poslovanja.
Hvala vam na mišljenju.
Ali činjenica da vam to prolazi...
Hoću reći, to samo svjedoči o...
O zalihama dobre volje koju prema vama gaje ovdašnji stanari.
Tome nitko ne može odrediti cijenu.
Tako da bih rekao
da biste uz novi i bolje opremljeni prostor poput hotela Supreme Quality
mogli dobiti moju podršku. -Mogli?
Pa, dajem otkaz. Položaj mi je ovdje sasvim kompromitiran.
A tako.
Ali, evo, tu vam je druga inspektorica.
Ne volim ljude za koje ona radi, ali ako nemate druge...
Već smo razgovarali.
I njezina se preporuka temelji na akviziciji hotela Supreme Quality.
Zašto da se samo ne dogovorite s njom?
Pa makar i samo za ljubav vaše ljepotice nevjeste.
Dobro, eto, pričekat ću u klubu Viceroy dok ne budem morao u zračnu luku.
Možete li... Biste li, molim vas, rekli majci...
Biste li joj, molim vas, rekli da odlazim s ovog posla?
Što ćete raditi?
Napisat ću svoju knjigu.
Ona zna radnju.
Gospodine Chambers.
Dopustite mi da vas odbacim do kluba Viceroy.
Vikramov krasni minibus čeka.
Molim vas.
Dobro je.
Pripazi. Više se nećeš moći uspraviti.
Pa, ti si još uvijek u jednom pomalo otromboljenom komadu, vidim.
Jedva. Preusmjerili su nam avion neposredno prije slijetanja.
Zbog krave na pisti. Nisam baš tako namjeravala skončati.
Usmrćena kravom.
To bi valjda natjeralo ljude da naćule uši i obrate pažnju.
Da, ja to ne bih htjela.
Draže bi mi bilo da se svi jednog dana osvrnu i shvate da me više nema.
Pričaj mi o Mumbaiju. Jesi li pronašla kičmu?
Pa, prihvatit ću posao.
Mislila sam da neću. Mislila sam, koliko novih života možemo imati?
A onda rekoh, koliko god hoćemo. Dokle god možemo.
Stalno ćeš putovati. -Kako bih se inače poslije mogla vratiti kući?
Nedostajala bi nam.
Valjda si toga svjesna? Sigurno si toga svjesna.
Uglavnom, gospođo Greenslade, vjenčanje samo što nije počelo.
Pripremila si svečanu odjeću? -Imam malu tremu, da znaš.
Važan je to dan.
Za sve nas.
Nikad nisam shvaćala zašto bi se itko htio vjenčati.
Jedva sam uspijevala pronaći smrada s kojim se moglo provesti tjedan dana,
a kamoli cijeli život.
Ali ovome sam se radovala.
A kako se ispostavlja, na neke stvari zaista vrijedi čekati.
Ne snalazim se u posebnim prigodama,
niti s darovima koji idu uz njih.
Zato ćete se morati zadovoljiti ovim pismom.
Napisanim od srca djeci koju nikad nisam imala.
Na vašoj sam proslavi rekla da ne dajem savjete.
Dajem mišljenja.
A moje mišljenje o mladoženji je ovo:
On u mnogočemu griješi.
Ali nikada u onome bitnom.
A kad je u pravu... -Prijatelji.
To zaista vrijedi vidjeti.
Moram vam reći da se pir ne može održati u hotelu Best Exotic Marigold.
Ovako blistava nevjesta
zaslužuje velebniji prostor za svoje svatove,
a ja imam upravo takav.
Molim vas, uđite u Vikramov krasni minibus.
A vi koji mu niste dovoljno blizu, ili ste samo sporiji,
sjednite u jedan od minibuseva njegovog bratića,
pa ćemo se zajedno odvesti u moj novi hotel!
Ne gledajte u mene. -Ne, ne, ne. Ne gledajte u njega.
Iako, kako se budućnost bude razvijala,
možda u svoje okrilje primimo i hotel Supreme Quality,
pa se moj stari prijatelj Kushal zatekne na tek malčice nižem položaju od mene.
Jer toliko sam velikodušan kad pobjeđujem.
Ali sada, svi u svoje kočije!
I otputujmo do novoga dragulja u mojoj kruni!
Do zjenice oka moga!
Otputujmo do bisera u mojoj školjci!
Nije to više klub Viceroy,
nego moj vjenčani dar
djevojci iz mojih snova, gdje ću vas sve ugostiti.
Dame i dobra gospodo...
O, da.
Otiđimo u hotel Best Exotic Marigold 2!
Za tebe je! Dođi!
Vidiš?
Dame i gospodo,
zamolio bih vas da mi posvetite pozornost, samo na trenutak.
Postoji nekoliko riječi koje bih vam htio reći.
Od puta počinut neću:
Pit ću život za vjetrom:
U svem uživah silno,
Jer ko vječit putnik srca gladna
Vidjeh ja štošta;
Dio sam svega sa čim se sretoh;
Život po život ne bješe dosta,
A od mojega
Osta malo: no svaki sat spašen
Od vječnoga muka, nešto je još,
Novoga nositelj.
Nekoliko riječi Alfreda, lorda Tennysona,
što govore o nečemu što svi znamo i nikad ne bismo smjeli zaboraviti.
O tome da svaki sat nosi nešto novo.
A Sonny i Sunaina danas su objavili
da se žele suočiti s tim satima,
s tim novostima, s tim životom zajedno.
...s tim novostima, s tim životom zajedno.
I čast je dobiti priliku
da ih se isprati na taj put s tako izuzetnim stilom.
Zapravo, kad smo već kod stila,
i ja sam doživio vjenčanje iz bajke.
...i ja sam doživio vjenčanje iz bajke. Premda je moja bila Grimmova.
Stanka za smijeh.
Da nastavim...
Dvije stvari koje možemo dati svojoj djeci, kako mi se čini...
...kako mi se čini, su korijeni i krila.
A čudesne obitelji Sonnyja i Sunaine dale su im korijene...
I sada... -Mogu zajednički poletjeti.
Pročitaj ovo.
I kad kreću u ovo...
Vegeterijanska, nevegeterijanska...
Putovanje, da...
Putovanje na koje ih šaljemo sa svom svojom ljubavi
i, i, i nevjerojatnom...
Znate...
Ne, očito...
Ovo je ono što...
Nas mladi...
Ovo je ono na što nas mladi podsjećaju.
Jer ovo je ono na što nas mladi podsjećaju.
Da je na kraju...
Da je na kraju sve vrlo jednostavno.
Da je samo potrebno pogledati osobu u oči
i reći: "Da."
"To je ono što želim."
I da ona odgovori:
"To je ono što i ja želim."
"I nema razloga za strah."
Evelyn i ja htjeli bismo vama dvoma poželjeti
svu ljubav i sreću na svijetu.
I to kažemo svi mi.
Sonny i Sunaina!
Ako zaista želiš iskušati monogamiju,
iako smatram da je ona samo za mlade i vrlo naivne,
valjda bismo mogli pokušati.
Normane?
Lagao si mi.
Pa...
Pa, više nisam hotelski inspektor, a napisat ću tu knjigu.
Sve što sam rekao zapravo je bilo točno, samo nekoliko dana preuranjeno, to je sve.
A tvoja žena?
Pa dobro, to je i tada bilo točno.
Bio si mi prvi još od muževe smrti.
Ti mi nisi bila prva.
Ali mislim da bi mogla biti posljednja.
Molim te,
zaplešimo zajedno,
Chandrima.
Sonny mi je rekao.
Ubit ću tog dečka.
Hvala na dolasku.
Zvali ste.
Lijevo ili desno, gospo?
Pardon?
Kada stignemo do skretanja, želite li poći lijevo ili desno?
Što ti učiniš kad se nađeš pred teškom odlukom?
Ne vjerujem da takvo što postoji.
Kad bacimo novčić u zrak, uvijek znamo na koju stranu želimo da padne.
Lijevo ili desno, gospo?
Gospođo Donnelly?
Jeste li u sobi, madam?
Goni se natrag na svoje vjenčanje. Odmaram se.
Da. Naravno. Oprostite na smetnji.
Zar si zaboravio cipele za ples?
Ne, madam. -Onda idi i pokaži im kako rasturaš.
Da, madam.
Sonny...
Odlazim. Odlazim.
Zar nema nikoga na recepciji?
Mislio sam da je ovo hotel.
Što vi tu radite? -Provjeravam svoju investiciju.
Došli ste na pogrešno mjesto.
Ne bih rekao.
Nisam vas uspio pronaći na svadbi.
Kako ste, gospođo Donnelly?
Zašto ste došli ovamo, stvarno?
Da vam odam poštovanje.
Ništa ne cijenim toliko kao osobu koja sadi drveće
pod čijom sjenom možda nikad neće moći sjediti.
Drugi će moći. To se računa.
Dokad ostajete?
Let mi je sutra ujutro. Raspored mi je prenaporan, nažalost.
Što mislite, u kojem bih od vaših hotela trebao prenoćiti?
U drugom ili u prvom?
Mislim da se u onom baš i nećete naspavati.
Ja...
Ja bih morala dostaviti ovo. Zatim ću vam dati sobu.
Hvala, gospođo Donnelly.
Znam da ćete shvatiti zašto nisam došla na svadbu.
I nadam se da ćete mi oprostiti na tome što se nisam došla oprostiti.
Idite samo na medeni mjesec koji zaslužujete.
Sigurna sam da će već netko doći da vas isprati.
Hvala ti.
Ne postoji ništa slično svršetku.
Postoji samo mjesto na kome napustiš priču.
A to je sada vaša priča.
Četrdeset sam godina provela tako što sam ribala podove,
te posljednje mjesece života kao suupraviteljica hotela
na drugoj strani svijeta.
Sada ne možete znati što će od vas postati.
Ne pokušavajte to kontrolirati.
Prepustite se.
Tada postaje zabavno.
Jer, kao što sam jednom čula da je netko rekao,
nema dara kao što je današnji.
MARIGOLD HOTEL 2
PREVEO VLADIMIR CVETKOVIĆ SEVER
DISTRIBUCIJA BLITZ FILM I VIDEO